મુંબઇઃ પીઢ અભિનેતા દિલીપ કુમારની ગત રાત્રે તબિયત બગડતા તેમને મુંબઇની લીલાવતી હોસ્પિટલમાં દાખલ કરવામાં આવ્યા હતા. તેઓ ઉંમરને કારણે પડતી સામાન્ય તકલીફોને કારણે મુશ્કેલીઓનો સામનો કરી રહ્યાં છે. દિલીપ કુમારના પરિવારના સભ્યો પાસેથી મળતી માહિતી પ્રમાણે ગત રાત્રે તેમને લીલાવતી હોસ્પિટલમાં દાખલ કરવામાં આવ્યાં છે. છેલ્લાં ત્રણ ચાર દિવસથી તેમની તબિયત બગડવા લાગી હતી અને ગત રાત્રે તેમને શ્વાસ લેવામાં તકલીફ પડી રહી હતી. રૂટિન ચેકઅપ માટે તેઓ બે ત્રણ દિવસ પહેલાં જ હોસ્પિટલ ગયા હતા. હાલ તેમની સાથે તેમની પત્ની શાયરા બાનો છે.